Shalom ja hyvää iltaa. Tässä TV7-uutiset Jerusalemista.
Uutisotsikoissa tänään: -
Israelissa jatkuu sota viidettä päivää. Alueellinen jännitys kiristyy.
USA varoittaa Israelin vihollisia käyttämästä sotaa hyväkseen, -
kun iskut pohjoisrajan yli ovat kiihtyneet.
Pääministeri Netanjahu kiitti Yhdysvaltoja tuesta -
Israelin hädän hetkellä.
Israelissa sota jatkuu viidettä päivää -
sen jälkeen, kun Gazan murhanhimoiset islamistiterrorijärjestöt
tunkeutuivat Israeliin ja teurastivat kammottavasti joukoittain siviilejä.
Uhriluku kasvaa kaiken aikaa. Palestiinalaisterroriryhmien -
suorittamassa provosoimattomassa joukkoteurastuksessa Etelä-Israelissa-
on tähän mennessä kuollut yli 1 200 ihmistä, joukossa liki 1 000 siviiliä, -
ja yli 3 000 haavoittunut.
Yhdysvaltain presidentti Joe Biden piti puheen, jossa hän ruoti -
palestiinalaisten terroriryhmien julmia rikoksia ihmisyyttä vastaan.
Elämässä on hetkiä -
ja tarkoitan tätä kirjaimellisesti, -
jolloin silkka pahuus pääsee valloilleen maailmassa.
Israelilaiset kokivat sellaisen hetken viikonloppuna.
Verta käsissään olevan terroristijärjestö Hamasin -
― ryhmän, jonka olemassaolon tarkoitus on tappaa juutalaisia ―
hyökkäykset ovat silkkaa pahuutta.
Presidentti Biden alleviivasi, että Hamasin julmat ja verenhimoiset teot -
eivät kalpene Isisin hirmutekojen rinnalla.
Monet odottavat yhä epätoivoisesti tietoa rakkaittensa kohtalosta.
He eivät tiedä, ovatko nämä elossa, kuolleet tai otettu panttivangeiksi.
Vauvoja äitiensä sylissä, isovanhempia pyörätuoleissa, -
panttivankeuteen siepattuja holokaustista selvinneitä henkilöitä.
Näitä panttivankeja Hamas on uhannut teloittaa -
vastoin kaikkia moraalisääntöjä. Kammottavaa.
Hamasin julmuus ja verenhimoisuus -
tuovat mieleen Isisin pahimmat riehunnat.
Tämä on terrorismia.
Juutalaiselle kansalle se ei valitettavasti ole uutta.
Israelilaisten panttivankien lisäksi -
― joukossa vauvoja, lapsia ja vanhuksia ―
Hamas sieppasi myös muiden maiden kansalaisia, -
muun muassa saksalaisia, itävaltalaisia ja amerikkalaisia.
Tämä on nyt tehtävä täysin selväksi:
Me seisomme Israelin rinnalla.
Varmistamme, että Israelilla on kaikki -
puolustautumiseen ja vastatoimiin tarvittavat välineet.
Terrorismille ei ole oikeutusta. Sitä ei voi puolustella mitenkään.
Hamas ei puolusta -
palestiinalaisten itsemääräämis- oikeutta ja oikeutta ihmisarvoon.
Hamasin julkilausuttu tavoite on tuhota Israel ja murhata juutalaisia.
He käyttävät palestiinalaissiviilejä ihmiskilpinä.
Hamas ei tarjoa muuta kuin kauhua ja verenvuodatusta, -
eikä se välitä, ketkä joutuvat kärsimään.
USA lähettää lisäapua Israelille tueksi sotaan terroria vastaan, Biden lupasi.
Lisäämme tuntuvasti sotilasapuamme, kuten ammuksia ja torjuntaohjuksia.
Varmistamme, että Israelilta eivät lopu nämä kriittiset puolustustarvikkeet.
Biden sanoi, että Yhdysvallat on vahvistanut joukkojaan alueella.
Hän lähetti yksiselitteisen viestin Israelin ja Yhdysvaltojen vihollisille.
Yhdysvallat on vahvistanut sotilaallista läsnäoloaan ja pelotettaan alueella.
Puolustusministeriö on siirtänyt -
lentotukialusryhmä USS Gerald R. Fordin itäiselle Välimerelle -
ja vahvistanut myös hävittäjiemme läsnäoloa.
Olemme valmiit toimittamaan tarpeen mukaan lisää apua.
Kaikille maille, järjestöille ja niille, -
jotka ajattelevat hyötyvänsä tästä tilanteesta, -
minulla on yhden sanan viesti: älkää.
Murtunein sydäminkin toimimme päättäväisesti.
Yhdysvaltain lentotukialusryhmä USS Gerald R. Ford -
on saapunut itäiselle Välimerelle.
Samaan aikaan israelilaiseen sotilas- tukikohtaan saapui eilen illalla -
ensimmäinen sotilasapuerä Yhdysvalloista.
Avun tavoitteena on varmistaa IDF:n ammusvarastojen riittävyys sodassa, -
jota Israel voi joutua käymään vielä kaikilla sektoreillaan.
Tarkoitus ei ole kuitenkaan auttaa Israelia tuhoamaan Hamasia, -
mihin IDF kykenee itsekin.
Presidentti on määrännyt turvallisuustiiminsä ryhtymään toimiin -
tuen toimittamiseksi Israelille hädän hetkellä. Yhdysvallat on toimittanut -
nopealla aikataululla ammuksia ja torjuntaohjuksia.
Presidentti puhui juuri pääministeri Netanjahun kanssa -
Israelin muista resurssitarpeista.
Hän lupasi, että USA lennättää näitä resursseja Israeliin lähipäivinä.
Työskentelemme kongressin kanssa varmistaaksemme, -
että Israelilla on käytössään kaikki nämä kriittiset resurssit, -
jotta se pystyy puolustamaan itseään ja siellä asuvia amerikkalaisia.
Olemme myös lisänneet sotilaallista läsnäoloamme alueella -
pelotteen vahvistamiseksi -
mm. lähettämällä lentotukialusryhmän itäiselle Välimerelle.
Olemme varautuneet tarpeen mukaan toimittamaan lisää apua.
Lentotukialusta ei siirretty alueelle Hamasia ajatellen.
Tarkoitus on lähettää selkeä peloteviesti -
sodan laajentamista kaavaileville maille ja ei-valtiollisille toimijoille.
Presidentin määräyksestä laadimme myös suunnitelmia -
kaikentyyppisten eskalaatioiden varalta.
Keskustelemme liittolaistemme ja kumppaneidemme kanssa -
mahdollisista tilannekehityksistä. Toistan sen, -
mitä presidentti ja me olemme jo useasti sanoneet, jotta kaikki, -
myös tilanteen hyödyntämistä havittelevat viholliset, kuulevat:
Yhdysvallat on aina seissyt ja seisoo vastedeskin Israelin rinnalla.
Israelin pääministeri Benjamin Netanjahu kiitti presidentti Bidenia -
ja kaikkia yhdysvaltalaisia yksiselitteisestä tuesta Israelille -
islamistien suorittamien julmuuksien keskellä.
Herra presidentti, Joe, kiitos jatkuvasta, yksiselitteisestä tuestasi -
ja myös koko hallintosi tuesta Israelille.
Haluan piirtää selvän kuvan vaikeasta tilanteestamme.
Meihin kohdistui lauantaina raakalaismainen hyökkäys, -
jonka veroista emme ole kokeneet sitten holokaustin.
Satoja on teurastettu, perheitä murhattu sänkyihinsä, -
naisia julmasti raiskattu ja murhattu, -
yli sata kidnapattu, joukossa myös lapsia.
Sen jälkeen, kun viimeksi puhuimme, -
pahuuden mittasuhteet ovat vain kasvaneet.
Hamas sitoi, poltti ja mestasi kymmeniä lapsia.
He katkoivat kauloja sotilailta.
He joukkoteurastivat -
luontofestivaaliin osallistunutta nuorisoa, -
ja kuten Babi Yarin tapauksessa, -
lahtasivat näitä nuoria varmistaen, että kaikki kuolevat.
Tällaista julmuutta emme ole kohdanneet -
valtiollisen historiamme aikana.
He ovat Isisiäkin pahempia, ja sellaisina meidän pitää heitä kohdella.
IDF on onnistunut saamaan jälleen koko Israelin alueen hallintaansa -
sekä eliminoimaan yli 1 000 terroristia Etelä-Israelista.
Vakautamme tilannetta. Eliminoimme terroristeja.
Lähtökohdat olivat hyvin vaikeat. Olemme silti onnistuneet hyvin.
Jatkakaa samalla tavalla. Työtä on vielä paljon.
Sen lisäksi, että IDF on operoinut -
tyhjentääkseen Etelä-Israelin jäljellä olevista terrorisoluista, -
se on kiihdyttänyt ilmaiskujaan terrorikohteita vastaan -
Hamasin hallitsemassa Gazassa. IDF on tuhonnut terroristien asevarastoja, -
joita Hamas tieten tahtoen sijoittaa tiuhaan asutuille alueille.
Hamasin poliittisen siiven entinen johtaja Khaled Meshaal, -
joka vielä eliminoidaan jossain vaiheessa, piti tv-puheen, -
jossa hän kutsui "islamin voimia" yhdistämään rivinsä Israelia vastaan.
Totuuden hetki on käsillä.
Sanon selvästi ja epäröimättä: -
Nyt on kaikkien islamin voimien aika -
liittyä taistoon heitä [juutalaisia] vastaan.
Vetoan kaikkiin ympäröivien maiden -
― Jordanian, Syyrian, Libanonin ja Egyptin ― poikiin ja tyttäriin: -
Teillä on suurempi velvollisuus, koska olette lähempänä Palestiinaa.
Sadat Jordaniassa asuvat palestiinalaiset virtasivat kaduille -
eri puolilla maata ilmaisemaan tukeaan islamistiselle Hamasille -
ja vaatimaan Israelin tuhoamista. Hizbollah puolestaan -
näyttää kiihdyttäneen satunnaisia iskujaan Libanonista Israeliin.
Israel vastasi ampumalla tykistötulta ja tekemällä rajan kupeessa ilmaiskuja, -
joissa kuoli useita Hizbollahin jäseniä.
Syyriasta ammuttiin kranaatteja Pohjois-Israelin asutuksiin.
Israel teki vastaiskuja -
rajan lähellä sijaitseviin sotilas- ja terrorikohteisiin.
Israelissa ei sattunut henkilövahinkoja kummassakaan tapauksessa.
Hizbollahin toiminta lisää kuitenkin virhearviointien mahdollisuutta, -
mikä voi kärjistää tilanteen usean rintaman konfliktiksi.
Kiitos seurasta.
Kehotan rukoilemaan rauhaa Jerusalemille ja pelastusta Israelille -
näinä sodan aikoina.
Jos ohjelmamme ovat siunanneet sinua ja tahdot osallistua -
täysin lahjoitusvaroin toimivan TV7 Israelin kustannuksiin, -
harkitsethan lahjoittamista.
Voit lahjoittaa osoitteessa www.tv7israelnews.com.
Olen Jonathan Hessen. Siunattua illanjatkoa.
Nähdään tulevien ohjelmiemme parissa. Siihen asti: shalom.
Suomennos: Sirpa Kaukonen